**ПРИЛОЖЕНИЕ**

Добавя се ново приложение VIIa:

**„ПРИЛОЖЕНИЕ VIIa**

**Методика за разпределяне по държави членки на извънредните допълнителни ресурси по целта „Инвестиции за растеж и работни места“ в подкрепа на преодоляването на последиците от кризата, предизвикана от пандемията от COVID-19, и подготовка за екологично, цифрово и устойчиво възстановяване на икономиката — член 92б, параграф 4**

**Метод за разпределяне на извънредните допълнителни ресурси**

Извънредните допълнителни ресурси се разпределят между държавите членки съгласно следната методика:

1. предварителният дял на всяка държава членка от допълнителните ресурси се определя като претеглена сума от дяловете, определени въз основа на следните критерии, претеглени както е посочено:
	1. коефициент за БВП (тежест от 2/3), получен чрез прилагане на следните стъпки:
		1. дял на всяка държава членка от общата загуба на реален сезонно коригиран БВП, изразен в евро, между първата половина на 2019 г. и края на приложимия референтен период за всички засегнати държави членки;
		2. корекция на така получените дялове чрез разделянето им на БНД на глава от населението в съответната държава членка, изразен като процент от средния БНД на глава от населението за ЕС-27 (средна стойност, изразена като 100 %).
	2. коефициент за безработица (тежест от 2/9), изразен като среднопретеглена стойност на:
		1. дела на държавата членка в общия брой на безработните лица (тежест от 3/4) от всички държави членки през януари 2020 г., както и
		2. дела на държавата членка в общото увеличение на броя на безработните лица (тежест от 1/4) между януари 2020 г. и края на приложимия референтен период за всички засегнати държави членки.
	3. Коефициент за младежка безработица (тежест от 1/9), изразен като среднопретеглена стойност на:
		1. дела на държавата членка в общия брой на безработните младежи (тежест от 3/4) от всички държави членки през януари 2020 г., както и
		2. дела на държавата членка в общото увеличение на броя на безработните младежи (тежест от 1/4) между януари 2020 г. и приложимия референтен период за всички засегнати държави членки.

Ако реалният сезонно коригиран БВП на държавата членка, изразен в евро за приложимия референтен период, е по-висок, отколкото през първата половина на 2019 г., данните на тази държава членка се изключват от изчисленията в буква а), тире i).

Ако броят на безработните лица (на възраст от 15 до 74 години) или на безработните младежи (на възраст от 15 до 24 години) в държавата членка за съответния референтен период е по-нисък, отколкото през януари 2020 г., данните на тази държава членка се изключват от изчисленията в буква б), тире i), и буква в), тире i).

1. Описаните в параграф 1 правила не трябва да водят до разпределение по държави членки за целия период от 2020 до 2022 г., което е по-високо от
	1. за държави членки, чийто среден БНД на глава от населението (СПС) за периода 2015—2017 г. е над 109 % от средния за ЕС-27: 0,07 % от реалния им БВП за 2019 г.;
	2. за държави членки, чийто среден БНД на глава от населението (СПС) за периода 2015—2017 г. е по-малък или равен на 90 % от средния за ЕС-27: 2,60 % от реалния им БВП за 2019 г.;
	3. за държави членки, чийто среден БНД на глава от населението (СПС) за периода 2015—2017 г. е над 90 %, но по-малък или равен на 109 % от средния за ЕС-27: процентът се получава чрез линейна интерполация между 0,07 % и 2,60 % от реалния им БВП за 2019 г., водеща до пропорционално намаляване на процента на горната граница с увеличаването на просперитета.

Сумите, надхвърлящи равнището, определено в букви а) — в) за държава членка, се преразпределят пропорционално към разпределението за всички други държави членки, чийто среден БНД на глава от населението (СПС) е под 100 % от средния за ЕС-27. БНД на глава от населението (в СПС) за периода 2015—2017 г. е стойността, използвана за политиката на сближаване в преговорите по МФР за периода 2021—2027 г.

1. За целите на изчисляването на разпределението на извънредните допълнителни ресурси за 2020 и 2021 г.:
	1. За БВП референтният период е: първата половина на 2020 г.;
	2. За броя на безработните лица и броя на безработните младежи референтният период е: средната стойност от юни до август 2020 г.
	3. Максималното разпределение в резултат на прилагането на параграф 2 се умножава по дела на допълнителните ресурси за 2020 и 2021 г. в общия размер на допълнителните ресурси за 2020, 2021 и 2022 г.

Преди прилагането на описания в параграфи 1 и 2 метод за допълнителните ресурси за 2020 г., от разпределението ще бъде заделена сума, отговаряща на интензитет на помощта от 30 EUR на глава от населението и предназначена за най-отдалечените региони от ниво 2 по NUTS. Тази сума ще се разпределя по региони и държави членки пропорционално на общото население на тези региони. Оставащата сума за 2020 г. ще се разпредели между държавите членки в съответствие с метода, описан в параграфи 1 и 2.

1. За целите на изчисляването на разпределението на извънредните ресурси за 2022 г.:
	1. За БВП референтният период е: първата половина на 2021 г.;
	2. За броя на безработните лица и броя на безработните младежи референтният период е: средната стойност от юни до август 2021 г.
	3. Максималният размер на разпределените ресурси в резултат на прилагането на параграф 2 се умножава по дела на допълнителните ресурси за 2022 г. от общите допълнителни ресурси за 2020, 2021 и 2022 г.“.